
RAPORT DE SPECIALITATE



privind prelungirea,  pe o perioadă de 2 ani a contractului de închiriere nr. 1447/18.12.2003,  pentru spațiul situat în Timișoara, P-ța Gheorghe Domășneanu, nr. 1, încheiat cu Societatea Apothecaria SRL 



     	
	Prin adresa înregistrată cu numărul SC2022-012798/24.05.2022,  Societatea Apothecaria  SRL,  solicită prelungirea contractului de închiriere nr. 1447/2003, având ca obiect spațiul  cu altă destinație, situat în Timișoara, P-ța Ghe. Domășneanu nr. 1, contractul de închiriere menționat având termenul de valabilitate până la data de 29.07.2022.
           Spațiul închiriat în baza contractului de închiriere nr. 1447/2003,  este în suprafață de 63,83 m.p, la un tarif de închiriere  de 4 Euro/mp/lună, fiind situat la etajul I al imobilului, înscris în Cartea Funciară nr. 406503-C1-U23 Timișoara, nr. top 28903/2/XIX/L, este în proprietatea Municipiului Timișoara, având destinația de farmacie.
           Societatea Apothecaria SRL  are achitate la zi obligațiile bugetare.
           Spaţiul antemenționat este înregistrat în evidenţa patrimonială a Municipiului Timişoara cu numărul de inventar  18588  şi valoarea de inventar 161.105,00 lei. 
Spaţiul a fost verificat prin următoarele adrese ale serviciilor de specialitate, fiind liber de sarcini:
· Adresa  SC 2022-012798/03.06..2022 – a  Compartimentului  Fond Funciar; 
· Adresa  SC 2022-012798/03.06..2022 -  a  Serviciului Juridic; 
· Adresa  SC 2022-012798/03.06..2022 - a  Biroului Clădiri, Terenuri. 
      Solicitarea    de     prelungire   a   fost    analizată    în    ședința    Comisiei   de   analiză  a  
spaţiilor  cu altă destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara,  înfiinţată prin HCLMT nr. 12/26.06.2012 și modificată prin HCLMT nr. 45/ 16.02.2021, nr. 122/13.04.2021 din data de  20.06.2022,  comisia a avizat favorabil această solicitare şi a hotărât  prelungirea  pe o perioadă de 2  ani, prin  întocmirea unui act adițional.
	 În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale și necesitatea continuării activității de către Societatea Apothecaria SRL în spațiul antemenționat, apreciem că Proiectul de hotărâre privind prelungirea contractului de închiriere nr. 1447/2003, pe o perioadă de 2 ani  a spațiului dim Timișoara, P-ța Ghe. Domășneanu nr. 1, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

